Limfjordens skibe får det ikke lige frem nemt til efteråret. For Jernbanebroen skal repareres. Mere præcist handler det om broens motor, der skal gøres i stand. Motoren hejser broen, når større skibe skal igennem, og da motoren så vil være slukket, vil det gå ud over skibstrafikken, der ikke kan sejle under broen. Arbejdet vil tage mindst 35 dage, og det vil derfor give lidt af en prop i Limfjorden, da de store skibe ikke kan sejle igennem. Det er Banedanmark, der har besluttet at lukke for gennemsejling af Jernebanebroen i september 2016. De nordjyske havne er kritiske over for den lange brolukning, da de frygter at miste deres aktiviteter og de store ordre med godstransport. Havnene har forståelse for, at det er nødvendigt at vedligeholde broen, men en total lukning i så lang en periode kommer til at gøre ondt, meddeler de. Togtrafikken skulle ikke blive berørt af broarbejdet.

Referat:
Jernbanebroen skal repareres, og det betyder at broen lukker for skibstrafikken - måske i flere måneder.